Soo onse Sijamse schepen gecomen waeren, wij souden niet vreemt sijn om t' waren van hoorn met alle sijne rijs last tot aen Grece te senden, om nedich sijnde den selven aenden Coninck bijleeninge te laten gebruijcken, om alsoo van onser Ende alles te contribueren dat tot dese Groote saecke nodich mochte wesen.
Ontrent Jortan Grece ende d' Boucket is meenichte van vaert soo den Coninck daer ontrent compt, versorgt dat alle t' bequame soo cleijn als Groote in malcanderen gestout ons mach toecomen dat met t'ooster mouson seer gevoechlijk sal connen geschieden, ende alle d'gevangene, die den Coninck ons sal toevougen, laet die mede wel bewaert, ende in een schoesruijm verseeckert herwaerts comen mits dat van water tot drincken soo wel versorgt werden, dat in geen gebreck comen te vervallen.
UE: sal met Batavia Negapatan, ende de sloup sijn water nemen dicht langer d' custe van Java, ende voorders tusschen Madura ende Java henen, bij Grece inseijlende, dat t' gereetste vaerwater is trachten onderwegen d' subiecten ende geallieerde des Matta allen mogelijcken afte te doen.